Atès que entre les atribucions que l'article 17.2 de la Llei 14/2008, 5 de novembre, de creació de l'Oficina Antifrau de Catalunya determina que els funcionaris de l'Oficina Antifrau que tinguin atribuïdes funcions d'investigació i inspecció poden personar-se, acreditant la condició d'autoritat o agent de la Oficina Antifrau, en qualsevol oficina o dependència de l'Administració o centre afecte a un servei públic per sol·licitar informació, fer comprovacions in situ i examinar els documents, els expedients, els llibres, els registres, la comptabilitat i bases de dades, així com fer les entrevistes personals que s'estimin necessàries tant a la corresponent dependència administrativa com a la seu de l'Oficina Antifrau.
Atès que el personal que realitza aquestes inspeccions ha de quedar degudament acreditat, procedeix acordar la publicació al DOGC el format de la targeta i placa així com la cartera portaplaca, d'identificació del personal de l'Oficina Antifrau, les tres tindran les característiques que s'especifiquen a l'annex de la present resolució.
Publicar en el Diari Oficial de la Generalitat de Catalunya la present resolució i el model de targeta, placa d'identificació oficial i cartera portaplaca, d'acord amb l'Annex I de la present resolució, d'acreditació del personal, mitjançant les quals queda identificada la seva condició d'autoritat o agent de l'Oficina Antifrau el portador de les mateixes.
Director de l'Oficina Antifrau de Catalunya
1.- La targeta d'identificació del personal de l'Oficina Antifrau de Catalunya s'ajusta al disseny que figura en el model següent:
Està confeccionada en PVC, en el format estàndard de 85,6 mm x 53,9 mm amb cantonades arrodonides.
A l'anvers es disposen els següents elements:
- A la part superior esquerra el logotip de l'Oficina Antifrau de Catalunya.- A la seva dreta, en color blau, la llegenda "Oficina Antifrau de Catalunya".- A l'esquerra de la targeta, i segons norma ISO, hi haurà un xip criptogràfic.- A la part superior dreta, la fotografia del titular en color digitalitzada, amb el seu número de DNI a sota.
- Sota el xip criptogràfic apareixen el nom del titular i lloc que ocupa a l'oficina.Al revers, sota la banda magnètica, figura la llegenda:
El present document acredita al titular com a membre de l'Oficina Antifrau de Catalunya.
41 Normes d'actuació i de règim interior)
El personal al servei de l'Oficina Antifrau de Catalunya, quan exerceix funcions d'investigació, gaudeix a tots els efectes de la condició d'autoritat pública.
17.2.a Llei 14/2008 i art. 40 Normes d'actuació i de règim interior)
Si la pràctica de la visita d'inspecció fos indegudament obstaculitzada, els membres de l'Oficina Antifrau de Catalunya poden requerir l'auxili de la Policia de la Generalitat - Mossos d'Esquadra.
26.5 Normes d'actuació i règim interior)
Aquesta targeta és personal i intransferible.
Si us l'heu trobada, preguem ho comuniqueu al telèfon 935 545 555 de l'Oficina Antifrau de Catalunya"
2.- La placa d'identificació de l'Oficina Antifrau de Catalunya s'ajusta al disseny que figura en el model següent:
Insígnia ovalada apaïsada en bronze estampat amb esmalt suau sense epoxi.
La llegenda "OFICINA ANTIFRAU" mesura 7 cm d'esquerra a dreta a la part superior i la de "CATALUNYA" 5 cm d'esquerra a dreta a la part inferior.
El logotip es compon de dues parts: la "C" del logotip mesura 2,50 cm de dalt a baix amb un gruix de 0,80 cm i la "a" de 2,50 x 2,50 cm en lletra en minúscula.
Sota el logotip de l'Oficina Antifrau va la casella on figura la numeració de cada insígnia que mesura 1 x 0,50 cm.
3.- DESCRIPCIÓ DE LA CARTERA PORTAPLAQUES.
La cartera portaplaca està confeccionada en pell de boví.
La seva mida tancada és 10 x 8cm i de 15,80 x 10,20cm oberta.
A una banda hi figura un buit ovalat per posar la insígnia, i a l'altra un plàstic transparent per ubicar la credencial identificativa amb quatre cantoneres metàl·liques banyades en níquel.